O‘zbekiston Respublikasi Oliy Majlisi Qonunchilik palatasining navbatdagi majlisini o‘tkazish to‘g‘risida

“O‘zbekiston Respublikasi Oliy Majlisining Qonunchilik palatasi to‘g‘risida”gi O‘zbekiston Respublikasi Konstitutsiyaviy Qonunining 16-moddasiga, “O‘zbekiston Respublikasi Oliy Majlisi Qonunchilik palatasining Reglamenti to‘g‘risida”gi O‘zbekiston Respublikasi Qonunining 10-moddasiga muvofiq O‘zbekiston Respublikasi Oliy Majlisi Qonunchilik palatasining Kengashi qaror qiladi:
 1. O‘zbekiston Respublikasi Oliy Majlisi Qonunchilik palatasining navbatdagi majlisi 2021-yil 17-noyabr kuni o‘tkazilishi belgilansin.
 2. O‘zbekiston Respublikasi Oliy Majlisi Qonunchilik palatasi majlisining kun tartibi loyihasiga quyidagi masala kiritilsin:
 O‘zbekiston Respublikasi axborot texnologiyalari va kommunikatsiyalarini rivojlantirish vaziri lavozimiga nomzod to‘g‘risida;
 O‘zbekiston Respublikasi xalq ta’limi vaziri lavozimiga nomzod to‘g‘risida;
 “O‘zbekiston Respublikasi Ma’muriy javobgarlik to‘g‘risidagi kodeksining 245 va 2458-moddalariga o‘zgartishlar kiritish haqida”gi O‘zbekiston Respublikasi Qonuni to‘g‘risida (uchinchi o‘qish);
 “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi QL-807-sonli O‘zbekiston Respublikasi qonuni loyihasi haqida (ikkinchi o‘qish);
 “O‘zbekiston Respublikasining Soliq kodeksiga qo‘shimchalar kiritish to‘g‘risida”gi QL-821-sonli O‘zbekiston Respublikasi qonuni loyihasi haqida (ikkinchi o‘qish);
 QL-807 va QL-821-sonli O‘zbekiston Respublikasi qonunlari loyihalarini birlashtirish to‘g‘risida;
 “Soliq ma’muriyatchiligi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi O‘zbekiston Respublikasi Qonuni haqida;
 O‘zbekiston Respublikasi oliy va o‘rta maxsus ta’lim vaziri A. Toshqulovga “Oliy ta’lim sohasida xalqaro hamkorlikni yanada rivojlantirish chora-tadbirlari to‘g‘risida” O‘zbekiston Respublikasi Oliy Majlisi Qonunchilik palatasining parlament so‘rovini yuborish haqida.
 3. Ushbu Qaror qabul qilingan kundan e’tiboran kuchga kiradi.